สวัสดีค่ะ หนูอายุ17ค่ะ ตอนนี้รู้สึกว่าท้องน้อยตรงใต้สะดือด้านซ้ายโตกว่าด้านขวาค่ะ ลองกดดูแล้วก็ไม่ได้รู้สึกว่าแข็งเกินหรือว่าเจ็บอะไร เป็นคนอุจจาระยากด้วยค่ะไม่รู้ว่ามีส่วนกับเรื่องนี้มั้ย ตอนนอนก็รู้สึกว่าเท่ากันนะคะ แต่พอยืนแล้วมองลงไปมันเห็นชัดเลยว่าด้านซ้ายพองโตกว่า อยากทราบว่าจะเป็นอะไรรึป่าวค่ะ
สวัสดีค่ะ ลำไส้ใหญ่ส่วนไส้ตรง ซึ่งเป็นที่กักเก็บอุจจาระนั้น จะอยู่บริเวณท้องน้อยทางด้านซ้าย ดังนั้น หากมีท้องผูก ไม่ค่อยถ่ายอุจจาระ ก็อาจทำให้ท้องน้อยด้านซ้ายดูบวมกว่าปกติได้ หรืออาจทำให้มีอาการปวดท้องน้อยด้านซ้ายได้นอกจากนี้อาจเกิดจากการมีไขมันสะสมในชั้นไขมันที่บริเวณหน้าท้องน้อย แต่ก็มักจะเป็นเท่าๆ กันทั้ง 2 ข้าง หรือเกิดการมีซีสต์หรือเนื้องอกในช่องท้อง เช่น ที่รังไข่ข้างซ้าย ที่ปีกมดลูกข้างซ้าย เป็นต้นในเบื้องต้น ควรทำให้การขับถ่ายอุจจาระเป็นปกติ โดยพยายามดิ่มน้ำเปล่ามากๆ ทานผักและผลไม้เยอะๆ หรืออาจทานไฟเบอร์เสริม หมั่นออกกำลังกายเพื่อให้ลำไส้เคลื่อนไหว หากยังมีท้องผูกหรือถ่ายออกน้อย อาจทานยาระบายช่วย หากถ่ายอุจจาระเป็นปกติแล้ว ท้องน้อยข้างซ้ายยังดูโตกว่าปกติ หรือคลำได้ก้อนในท้อง ก็ควรไปพบแพทย์เพื่อตรวจค่ะ